Arsène Lupin

Arsène Raoul Lupin on fiktiivinen henkilö, joka esiintyy ranskalaisen Maurice Leblancin (1864–1941) luomissa, klassikoiksi kohonneissa rikostarinoissa.

Ranskalainen yleisö sai tutustua Arsène Lupinin hahmoon  1905 sanomalehdessä Je sais tout ilmestyneessä novellissa "L'Arrestation d'Arsène Lupin". Lehti oli pyytänyt Leblancilta ranskalaista vastinetta Englannissa suuren suosion saavuttaneelle Sherlock Holmesille. Lehdissä ilmestyneet novellit ja jatkokertomukset julkaistiin myöhemmin suureksi osaksi novellikokoelmina ja romaaneina.Petri Liukkonen, Maurice Leblanc (1864-1941) Authors' Calendar. Viitattu 3.7.2023

Leblanc määritti Lupinin synnyinvuodeksi 1874. Lupin on nerokas herrasmiesvaras ja gallialaisen charmin henkilöitymä, joka rakastaa naisia ja timantteja. Hän ei koskaan surmaa ketään vaan hurmaa heidät saadakseen haluamansa. Lupin ei unohda vähäosaisiakaan vaan jakaa heille osia saaliistaan. Hän on siis eräänlainen Don Juanin ja Robin Hoodin risteytys.

Kirjailija Leblanc itse esiintyy Arsène Lupin -tarinoissa Lupinin virallisena elämäkertojana, jolle Lupin kertoo seikkailunsa. Leblanc ja Lupin kohtaavat ensimmäisen kerran junassa matkalla Pariisista Roueniin. Leblanc esiintyy Jean Daspryna ja Lupin Guillaume Berlat´na. Pian kohtaamisen jälkeen Leblancista tulee Lupinin virallinen elämäkertoja.

Nuoruudessaan Leblanc haaveili kirjoittavansa psykologisia romaaneja, mutta hänen kohtalokseen tuli tehtailla Arsène Lupinin seikkailuja elämänsä loppuun asti. Hänen kirjoittamanaan ilmestyi kaikkiaan 20 Lupin-kirjaa. Sittemmin joukko kirjailijoita on jatkanut herrasmiesvarkaan seikkailuja. Esimerkiksi salanimellä Boileau-Narcejac kirjoittanut parivaljakko Pierre Boileau ja Pierre Ayraud (Thomas Narcejac)  julkaisi 1970-luvulla viisi jatko-osaa. Arsène Lupin -pastisseja ovat kirjoittaneet myös muun muassa Michel Zink, Christian Poslaniec, Anthony Boucher  ja Michel Bussi.

 Kohtaamiset Sherlock Holmesin kanssa 
Lupinin hahmo on monessa suhteessa samantapainen kuin Arthur Conan Doylen luoma Sherlock Holmes: molemmat ovat yliälykkäitä, nokkelia ja lähes voittamattomia. Vaikka Arsène Lupin toimii lain väärällä puolen, ei hän ole pahuuden ruumiillistuma, kuten Holmeskaan ei ole hyvyyden perikuva.

Kaksi titaania Lupin ja Holmes kohtaavat muutaman kerran Maurice Leblancin Lupin-uran alussa. Tekijänoikeudellisista syistä Leblanc käyttää Holmesista ensin kokoelmassa Arsène Lupin, gentleman-cambrioleur (1907) salanimeä "Homlock Shears", sitten "Herlock Sholmès", mutta teosten myöhempiin painoksiin nimi on muutettu alkuperäiseksi. Lupin ja Holmes täydentävät toisiaan, sillä Lupinissa Holmes saa arvoisensa vastustajan, ja Holmes puolestaan on ainoa, joka voisi voittaa Lupinin.

Holmes ja Lupin tutustuvat toisiinsa tarinassa "Sherlock Holmes saapuu liian myöhään" ("Sherlock Holmes arrive trop tard"), joka on ilmestynyt novellikokoelmassa Arsène Lupin, mestarivaras (Arsène Lupin, gentleman-cambrioleur, 1907). Novellissa Holmes kutsutaan Ranskaan selvittämään Lupinin tekemää varkautta. Holmes kohtaa Lupinin kadulla tietämättä ensin, kuka tämä on. Lupin puolestaan tajuaa, että vastedes Holmes tuntisi hänet aina, pukeutui hän mihin valepukuun hyvänsä.

Seuraavan kerran kilpakumppanit kohtaavat kahdesta tarinasta koostuvassa kirjassa Arsène Lupin ja Sherlock Holmes. Vaaleatukkainen nainen (Arsène Lupin contre Herlock Sholmès, 1907). Kirja keskittyy Holmesin ja Lupinin kaksintaisteluun, jossa kumpikin asettaa kilvan ansoja toiselle ja kumpikin on vuoroin voitolla. He kohtaavat vielä kolmannen kerran romaanissa Ontto neula (L'Aiguille creuse, 1909). He ovat myös kohdanneet pelissä nimeltä "Sherlock Holmes vs. Arséne Lupin".

 Arsène Lupin muissa taiteissa 

Arsène Lupinista on aikojen saatossa muokattu useita näyttämösovituksia, elokuvia, radiokuunnelmia, useita ranskankielisiä televisiosarjoja vuodesta 1960 lähtien
 ja jopa tietokonepeli.Sherlock Holmes vs. Arsene Lupin. Puolenkuunpelit.com. Viitattu 26.10.2008 (Arkistoitu sivu). Elokuvaversio vuodelta 2004 on Jean-Paul Salomén ohjaama ranskankielinen Arsène Lupin, jossa Romain Duris näyttelee nimiroolin. Viitattu 3.7.2023

Aku Ankka -taiteilija Don Rosan sarjakuvakertomuksessa Musta ritari esiintyy nimihenkilönä voittamaton herrasmiesvaras Arpin Lusène. Kyseessä on suora viittaus Lupinin hahmoon ja sanaleikin kautta syntynyt nimiväännös (Ar|sène Lu|pin > Ar|pin Lu|sène).

Japanilaissarjakuvataiteilija Monkey Punchin sarjassa Lupin III päähenkilönä seikkailee Lupinin pojanpoika Arsène Lupin III.

Pelissä Persona 5 pelaajahahmo saa käyttöönsä Persona-olennon nimeltä Arsene joka on vahvasti Arsène Lupinin innoittama.

Netflix julkaisi vuonna 2021 sarjan Lupin, joka pohjautuu vahvasti Arsène Lupiniin.

 Arsène Lupin -teokset

 Maurice Leblancin Arsène Lupin -kirjat 

Teos VuosiSuomennos SuomentajaLisätietoja1.Arsène Lupin, gentleman-cambrioleur1907 Arsène Lupin, herrasmiesvaras (suom. Jalmari Finne. Karisto, 1967) 

 Arsène Lupin, mestarivaras (suom. Aune Lindström, Minerva, 1925)
 Arsene Lupin, hienon maailman varastaiteilija. (Karisto, 1939.)Jalmari Finne9 sanomalehtinovellia (1905−1907)
Karisto 19672.Arsène Lupin contre Herlock Sholmès1908Arsène Lupin Sherlock Holmesta vastaanArsene Lupin taistelussa Sherlock Holmesia vastaanArsène Lupin ja Sherlock Holmes. Vaaleatukkainen nainenJalmari Finne 1908Y. Nyman, 1925Jalmari Finne (2 novellia)Karisto 1908Minerva 1925Karisto 19683.L'Aiguille creuse1909Ontto neulaOnton neulan salaisuusV. Hämeen-Anttila, 1909Mirjam Annala, 1928romaani4.8131910813V. Hämeen-Anttila, 1910 romaani
Karisto 19905.Le Bouchon de cristal1912KristallitulppaTeppo Heino, 1919romaani6.Les Confidences d'Arsène Lupin19139 novellia7.L'Éclat d'obus1916romaani; Lupinilla vain cameo-esiintyminen8.Le Triangle d'or1918Kultainen kolmioJ. V. Korjula, 1919romaani9.L'Île aux trente cercueils1919Neljä naista ristilläValfrid Hedman, 1922romaani10.Les Dents du tigre 
(Yhteisnide sisältää teokset Don Luis Perenna ja Le Secret de Florence)1921 Arsène Lupin miljoonaperillisenähttps://www.gutenberg.org/cache/epub/55210/pg55210.txt (ensimmäinen osa)

 Arsène Lupin, Mauretanian keisarihttps://www.gutenberg.org/cache/epub/55211/pg55211.txt (toinen osa )
 Arsène Lupin satimessa (Minerva 1930)
 Arsène Lupin ja tiikerinhampaat (Karisto 1992) Yhteisnide teoksista Arsène Lupin miljoonaperillisenä ja Arsène Lupin Mauretanian keisari.Aito Kare, 192211.Les Huit coups de l'horloge1923Kahdeksan kellonlyöntiäAito Kare, 19238 novellia12.La Comtesse de Cagliostro1924Gagliostron kreivitär. Arsène Lupinin nuoruudenseikkailuV. Hämeen-Anttilaromaani
Karisto 199213.La Demoiselle aux yeux verts1927Vihreäsilmäinen nainenIrja Lindström, 1927romaani14.L'Agence Barnett et cie1928Arsenè Lupin salapoliisipäällikkönäArsène Lupin yksityisetsivänäMirjam Annala, 19288 novellia15.La Demeure mystérieuse1929Linnan salaisuus: Arsène Lupin'in seikkailuja. Helsinki: Suomi, 1923.romaani16.La Barre-y-va1931–17.La Femme aux deux sourires1933–18.Victor de la brigade mondaine193319.La Cagliostro se venge1935Arsène Lupinin kosto. Suom. Kaisu Puuska. Helsinki: Minerva, 1929.20.Les Milliards d'Arsène Lupin194121.Le Dernier amour d'Arsène Lupinjulkaisematon

Suomeksi on ilmestynyt useita Leblancin Arsène Lupin -kertomuksista koostettuja novellivalikoimia. Alkuperäisiä kertomuksia on myös julkaistu suomeksi erillisinä painoksina. Ohessa joitakin erillisenä niteinä julkaistuja suomennosnimikkeitä:

 Arsene Lupin, hienonmaailman varastaiteilija (suom. Jalmari Finne, 1908)

 Varjon merkki : Arsène Lupin'in muistelmia (Le Signe de l'ombre, suomentanut J. W. Miesmaa) Kirja, 1915          

 Arsène Lupinin avioliitto (Le mariage d'Arsène Lupin, suom. 1921)
 Kuolema väijyksissä y.m. kertomuksia Arsène Lupinin seikkailuista (suom. Teppo Heino, 1921)
 Arsène Lupinin kosto (suom. Kaisu Puuska, 1929)

 Kokoelmia 

 Leblanc, Maurice: Arsène Lupin: Mestarivarkaan kootut kertomukset. Suom. Kaisa Sivenius. Kustannusosakeyhtiö Teos, 2017. 

 Boileau-Narcejacin Arsène Lupin -romaanit 

 Le Secret d'Eunerville (1973)
 La Poudrière (1974)
 Le Second visage d'Arsène Lupin (1975)
 La Justice d'Arsène Lupin (1977)
 Le Serment d'Arsène Lupin (1979)

 Lähteet 

 "Arsène Lupin". CoolFrenchComics.com. Viitattu 10.12.2007.
 André-François Ruaud: "Arsène Lupin. A Timeline". CoolFrenchComics.com. Viitattu 10.12.2007.
 Laura Maanavilja: "Action-sankari Arsène Lupin". RanskanUutiset.com, 2.11.2004 . Viitattu 26.10.2008.

Viitteet

 Aiheesta muualla 

 Esittely Jean-Paul Salomén elokuvasta Arsène Lupin. CinemaEtCie.IFrance.com . 
 Tekijänoikeuksista vapautuneita Arsène Lupin -tarinoiden suomennoksia ladattavissa:
 Arsène Lupin, herrasmiesvaras (Projekti Lönnrot)
 Arsène Lupin taistelussa Sherlock Holmesta vastaan (Project Gutenberg)
 Ontto neula (Project Gutenberg)
 813 (Project Gutenberg) 
 Arsène Lupin miljoonaperillisenä (Project Gutenberg)
 Neljä naista ristillä: Jännitysromaani (Project Gutenberg)
 Arsène Lupin Mauretanian keisari (Project Gutenberg) 
 Cagliostron kreivitär (Projekti Lönnrot)

Luokka:Rikoskirjallisuuden henkilöhahmot
Luokka:Elokuvahahmot